**ՏԵՂԵԿԱՆՔ**

**ԵՎՐԱՍԻԱԿԱՆ ԱՐՏՈՆԱԳՐԱՅԻՆ ԿՈՆՎԵՆՑԻԱՅԻՆ ԿԻՑ «ԱՐԴՅՈՒՆԱԲԵՐԱԿԱՆ ՆՄՈՒՇՆԵՐԻ ՊԱՀՊԱՆՈՒԹՅԱՆ ՄԱՍԻՆ» ԱՐՁԱՆԱԳՐՈՒԹՅԱՆԸ ՄԻԱՆԱԼՈՒ ՆՊԱՏԱԿԱՀԱՐՄԱՐՈՒԹՅԱՆ ՎԵՐԱԲԵՐՅԱԼ**

Եվրասիական արտոնագրային կոնվենցիային կից «Արդյունաբերական նմուշների պահպանության մասին» արձանագրությամբ (այսուհետ՝ Արձանագրություն) դրա մասնակից պետություններն (այսուհետ՝ Պայմանավորվող պետություններ) ընդլայնում են Եվրասիական արտոնագրային կազմակերպության (այսուհետ՝ Կազմակերպություն)՝ 1994 թվականի սեպտեմբերի 9-ի Եվրասիական արտոնագրային կոնվենցիայով (այսուհետ՝ Կոնվենցիա) նախատեսված գործառույթները՝ արդյունաբերական սեփականության օբյեկտների պահպանության բնագավառում։

Ընդլայնելով արդյունաբերական սեփականության օբյեկտների պահպանության Եվրասիական համակարգը՝ բոլոր Պայմանավորվող բոլոր պետությունների տարածքում գործող միասնական Եվրասիական արտոնագրի հիման վրա և ստեղծելով արդյունաբերական նմուշների պահպանության միջպետական համակարգ, հնարավորություն է ստեղծվում զարգացնել Պայմանավորվող պետությունների ներքին շուկաները և բարձրացնելու իրենց տարածքների գրավչությունն՝ առևտրի ու ներդրումային գործունեության զարգացման համար, որը կխթանի նոր ապրանքատեսակների ստեղծմանը, ինչ էլ իր հերթին հնարավորություն կտա նոր աշխատատեղերի բացմանը:

 Ելնելով վերոգրյալից՝ Արդյունաբերական նմուշների պահպանության համար միջպետական համակարգ ստեղծելու համար Արձանագրության ստորագրումը համարվում է նպատակահարմար:

ՀՀ ԷԿՈՆՈՄԻԿԱՅԻ ՆԱԽԱՐԱՐ

 ՏԻԳՐԱՆ ԽԱՉԱՏՐՅԱՆ